
Cynllun Gwers Cam 1
	Darpar Athro 
	Bethan Jones
	Dosbarth:
	Blwyddyn 10 (set 2)

	Maes Dysgu a Phrofiad neu Bwnc
	Mathemateg
	Dyddiad:
	Dydd Mawrth 25/02/2020

	Ffocws Gwers:
	Cwestiynau TCY

	Cysylltiadau ystyrlon â'r Cwricwlwm 
	Cwestiynau TCY sy’n ymddangos mewn papurau TGAU Mathemateg a Rhifedd

	Cysylltiadau ystyrlon â:
Chyfrifoldebau trawsgwricwlaidd
	Llythrennedd: (cysylltiadau o’r Fframwaith Llythrennedd Cenedlaethol)
· Bydd y disgyblion yn dysgu ystyr termau pwysig sy’n ymddangos mewn cwestiynau TCY er mwyn defnyddio nhw mewn trafodaethau a pharatoi tuag at eu harholiadau. Bydd disgyblion wedyn yn gallu gwneud synnwyr o eiriau, brawddegau a thestunau cyfan
· Bydd disgyblion yn defnyddio iaith ffurfiol mewn cyd-destunau gwahanol i feddwl am enghreifftiau o frawddegau lle bydden nhw’n gweld y termau pwysig sy’n cael eu trafod
· Bydd disgyblion yn dysgu sut i gyflwyno syniadau a phynciau i gwrdd â gofynion gwahanol gynulleidfaoedd trwy greu cwestiwn ar gyfer y dasg lawn
· Bydd ddisgyblion yn dechrau ymateb i adborth ac addasu ei hiaith
· Wrth gyfiawnhau eu hatebion TCY, bydd y disgyblion yn dysgu sut i gyflwyno a chynnal eu safbwyntiau yn ogystal â rhagweld ac ymateb i safbwyntiau eraill
· Yn ystod trafodaethau’r wers, bydd ddisgyblion yn ymarfer eu sgiliau cyfiawnhau ac iaith gyfan
· Wrth ymarfer cwestiynau TCY, bydd y disgyblion yn ymarfer eu sgiliau ysgrifennu a darllen
Rhifedd: (cysylltiadau o’r Fframwaith Rhifedd Cenedlaethol)
· Bydd y disgyblion yn dysgu sut i drosglwyddo eu sgiliau mathemategol ar draws y cwricwlwm mewn amrywiaeth o gyd-destunau a sefyllfaoedd bob dydd trwy fynd ati i ateb y cwestiynau TCY
· Wrth drefnu eu hatebion ar gyfer y cwestiynau TCY, bydd rhaid i ddisgyblion i drefnu camau perthnasol sydd angen er mwyn cyrraedd datrysiad
· Bydd rhaid i’r disgyblion. I ddewis mathemateg a thechnegau priodol i’w defnyddio
· Bydd disgyblion yn gorfod egluro canlyniadau a gweithdrefnau yn gywir gan ddefnyddio ieithwedd fathemategol briodol
· Bydd ddisgyblion yn mireinio’r dulliau o gofnodi gwaith cyfrifo
Cymhwysedd Digidol: (cysylltiadau o’r Fframwaith Cymhwysedd Digidol Cenedlaethol)
· Bydd y disgyblion yn myfyrio ar y dewis o ddatrysiadau cydweithio a sôn am sut y gellid gwella hyn i gyflawni amcanion tasgau wrth drafod enghreifftiau
· Bydd ddisgyblion yn dechrau gwneud newidiadau manwl a phenodol yn seiliedig ar adborth a hunanwerthuso ar ôl cwblhau enghreifftiau



	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Darganfod ystyr termau sy’n ymddangos yn gwestiynau TCY yn aml
· Ceisio cwestiynau TCY


	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
(Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Mae dysgwyr yn gallu adnabod ystyr termau a ddysgwyd mewn cwestiynau TCY er mwyn dod i benderfyniad ar beth sydd angen datrys
· Mae dysgwyr yn gallu mynd ati i ddatrys problem fathemategol ar ôl dehongli’r cwestiwn ac adnabod ystyr termau yn y cwestiwn
· Mae dysgwyr yn gallu defnyddio’r termau yma mewn trafodaethau a chyd-destun bywyd go iawn er mwyn creu cwestiwn eu hun
· Bydd y disgyblion yn ymwybodol o’r nodau yma, gan fod cael meini prawf llwyddiant ym mhob gwers yn helpu disgyblion i weithio’n well er mwyn cyrraedd rhan benodol o’r wers (Fisher a Fray, 2011 – The Purposeful Classroom: How to Structure Lessons with Learning Goals in Mind)
	· Ar gyfer y dasg gyntaf, bydd rhaid i ddisgyblion i gysylltu termau gyda’r diffiniad cywir. Byddaf yn gofyn i ddisgyblion ar lafar am eu hatebion er mwyn asesu nhw’n ffurfiannol
· Byddaf yn cwestiynu disgyblion am ystyr y termau yma trwy gydol y wers wedyn er mwyn gweld os ydyn nhw wedi dysgu’u hystyr a deall y rhain mewn cyd-destun
· Bydd y disgyblion yn dangos os maent wedi dysgu ystyr y termau mewn cyd-destun trwy greu brawddegau a chwestiynau yn cynnwys y termau mewn cyd-destun
· Mae defnyddio asesu ffurfiannol yn aml yn ystod wers a rhwng cyfres o wersi yn hollbwysig er mwyn wella cyfranogiad a dysgu disgyblion trwy deilwrio’r gwaith i’w anghenion nhw (Boyle a Charles, 2013 – Formative Assessment for Teaching and Learning)




	Amser
	Gweithgareddau/Methodoleg/Cysyniadau Allweddol
(Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
(Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)
	Adnoddau
(Gan gynnwys gofyniad Iechyd a Diogelwch)

	Cyfnod agoriadol (gyda chysylltiadau â dysgu blaenorol)









5 munud
	Tasg Gychwynnol – 4 strategaeth
· Ar ôl cyrraedd y dosbarth, tynnu eu cotiau a bod yn barod ar gyfer y wers, byddaf yn gofyn i’r disgyblion i ddechrau ar y dasg gychwynnol fydd ar y bwrdd gwyn
· Ar gyfer y dasg gychwynnol, bydd rhaid i’r disgyblion i ateb y pedwar cwestiwn, lle mae yna strategaeth wahanol ym mhob un. Mae’r fath o dasgau cychwynnol yma yn helpu disgyblion i dal sylw disgyblion ar gyfer y wers sydd i ddigwydd ac maen nhw’n gwneud iddynt feddwl am eirfa strategaethau blaenorol er mwyn eu paratoi nhw ar gyfer tasgau llythrennedd y wers (Brown, 2009 – Classroom Starters and Plenaries)
· Bydd ganddyn nhw pum munud i gwblhau hyn, a byddaf yn cymryd y gofrestr ar yr un pryd
· Ar ôl y pum munud, byddaf yn cwestiynu disgyblion gwahanol er mwyn ateb y pedair strategaeth ac yn cynnig help os oes anhawster
	Tasg Gychwynnol – 4 strategaeth
· Ar ôl cyrraedd y dosbarth, tynnu eu cotiau a bod yn barod ar gyfer y wers, bydd y disgyblion yn ddechrau ar y dasg gychwynnol fydd ar y bwrdd gwyn
· Ar gyfer y dasg gychwynnol, bydd y disgyblion yn ateb y 4 cwestiwn, yn eu llyfrau glas. Mae’r disgyblion yn y dosbarth yma yn ymateb yn dda i gael y tasgau cychwynnol yma gan fod yna maint penodol i orffen ac nid yw pedwar cwestiwn yn swnio fel llawer i wneud
· Bydd ganddyn nhw 5 munud i gwblhau hyn, ac yn ateb y gofrestr ar yr un pryd
· Ar ôl y pum munud, bydd disgyblion gwahanol yn rhoi eu hatebion i’r pedair strategaeth ac yn cynnig help os oes anhawster
	· Pwynt Pŵer
· Llyfrau’r disgyblion

	Addysgu a Dysgu Craidd














































35 munud
	Esboniad – Cwestiynau TCY
· Byddaf yn gofyn i un disgybl i ddarllen nodau’r wers o’r bwrdd gwyn er mwyn helpu datblygu ei sgiliau a hyder darllen Cymraeg (McCardle et al., 2008, Reading Research in Action: A Teacher’s Guide for Student Success)
· Byddaf wedyn yn gofyn i ddisgyblion i nodi lawr teitl y wers sef ‘cwestiynau TCY’ a’r dyddiad. Byddaf wedyn yn gofyn “beth yw cwestiynau TCY?” er mwyn iddyn nhw geisio dod lan â’r diffiniad eu hun. Os nad oes unrhyw un yn ateb, byddaf yn rhoi sgaffald iddyn nhw trwy ddweud bod e’n fyrfodd o eiriau. Byddaf yn parhau i ddarllen diffiniad TCY o’r bwrdd gwyn er mwyn sicrhau bod y disgyblion yn derbyn terminoleg a gwybodaeth gywir. Byddaf yn egluro bod o fewn y cwestiynau yma, bydd disgyblion yn ennill marciau arholiad ar gyfer eu gwaith llythrennedd, ac mae yna eirfa sy’n ymddangos yn aml yn y cwestiynau yma, felly dyma beth fydden ni’n canolbwyntio ar heddiw
· Byddaf yn dosbarthu taflenni gwaith i’r disgyblion lle mae angen iddyn nhw gysylltu geirfa gyda’r diffiniadau cywir ac yna dod lan ag enghraifft o frawddeg sy’n defnyddio pob term
Taflen Gwaith – Cysylltu termau
· Ar ôl yr esboniad, byddaf yn gofyn i’r disgyblion i weithio mewn parau i gysylltu termau gyda’u diffiniadau. Mae gweithio mewn parau ar gyfer tasgau llythrennedd yn datblygu sgiliau rhesymu a darllen y disgyblion. (Diller, 2003 – Literacy Workstations: Making Centers Work). Byddaf yn galluogi dwy funud i wneud hyn
· Ar ddiwedd y ddwy funud, byddaf yn gofyn i ddisgyblion i gynnig eu hatebion i ddiffiniadau’r eirfa. Bydden ni’n trafod ystyr y termau mewn cyd-destun er mwyn datblygu eu dealltwriaeth o’r eirfa
· Byddaf wedyn yn esbonio bod angen i’r disgyblion i greu brawddegau yn defnyddio’r termau yma, gan fod nhw nawr yn gwybod eu diffiniadau. Bydd hyn yn helpu nhw i gofio’r diffiniadau ac i baratoi i weld nhw mewn cwestiynai cyd-destun. Byddaf yn galluogi 10 munud i wneud hyn
· Ar ôl y 10 munud, byddaf yn gofyn i ddisgyblion i ddarllen enghreifftiau o’u brawddegau er mwyn sicrhau bod nhw wedi defnyddio’r termau yn y cyd-destunau cywir
· Bydden ni wedyn yn mynd trwy gwestiwn TCY fel dosbarth er mwyn i’r disgyblion i ddysgu sut i fynd ati i ateb y rhain. Byddaf yn modelu’r ateb cyntaf, fel bod disgyblion yn ymwybodol o beth sydd angen iddyn nhw gynnwys (Aris, 2012 – Mathematical Modelling Techniques)
· Byddaf wedyn yn gofyn i ddisgyblion i ymarfer y cwestiynau TCY sydd ar eu taflenni gwaith yn unigol. Byddaf yn gallu asesu’r gwaith yma’n ffurfiannol er mwyn cynllunio’r gwersi nesaf yn unol â hynny
	Esboniad – Cwestiynau TCY
· Bydd un disgybl yn darllen nodau’r wers o’r bwrdd gwyn er mwyn helpu datblygu ei sgiliau a hyder darllen Cymraeg
· Bydd y disgyblion wedyn yn nodi lawr teitl y wers sef ‘cwestiynau TCY’ a’r dyddiad. Bydden nhw’n ymateb i’r cwestiwn “beth yw cwestiynau TCY?” ac yn trafod hyn. Bydd y disgyblion yn gwrando a thrafod cwestiynau TCY fel dosbarth.













Taflen Gwaith – Cysylltu termau
· Ar ôl yr esboniad, bydd y disgyblion yn gweithio mewn parau i gysylltu termau gyda’u diffiniadau. Bydd ganddyn nhw dwy funud i wneud hyn.
· Ar ddiwedd y ddwy funud, bydd disgyblion yn cynnig eu hatebion i ddiffiniadau’r eirfa. Bydden ni’n trafod ystyr y termau mewn cyd-destun er mwyn datblygu eu dealltwriaeth o’r eirfa.
· Bydden nhw wedyn yn creu brawddegau yn defnyddio’r termau yma, gan fod nhw nawr yn gwybod eu diffiniadau. Bydd ganddyn nhw 10 munud i wneud hyn.
· Ar ôl y 10 munud, bydd y disgyblion i ddarllen enghreifftiau o’u brawddegau er mwyn sicrhau bod nhw wedi defnyddio’r termau yn y cyd-destunau cywir.
· Bydden ni wedyn yn mynd trwy gwestiwn TCY fel dosbarth er mwyn i’r disgyblion i ddysgu sut i fynd ati i ateb y rhain. Bydd y disgyblion yn cynnig atebion tra fy mod i’n modelu.
· Bydden nhw wedyn yn ymarfer y cwestiynau TCY sydd ar eu taflenni gwaith yn unigol.
	· Pwynt Pŵer
· Llyfrau’r disgyblion
· Taflenni gwaith
· Cwestiynau TCY

	Sesiwn Gloi









10 munud
	Tasg lawn – Creu Cwestiwn TCY
· Ar gyfer y dasg lawn, byddaf yn gofyn i’r disgyblion i greu cwestiwn TCY eu hun, yn defnyddio’r wybodaeth a dysgwyd yn y wers heddiw. Byddaf yn gofyn iddyn nhw wneud hyn yn unigol er mwyn profi eu dealltwriaeth ar y wers. Bydd hyn yn helpu nhw i ymarfer eu sgiliau ysgrifennu a chreadigol
· Ar ôl pum munud, byddaf yn gofyn i ddisgyblion i ddarllen eu cwestiynau allan a thrafod os yw’r cwestiynau yma’n ddilys ac yn gwneud synnwyr yn eu cyd-destunau. Bydd y trafodaethau yn galluogi’r disgyblion i ymarfer eu sgiliau llafar Cymraeg
	Tasg lawn – Creu Cwestiwn TCY
· Ar gyfer y dasg lawn, bydd y disgyblion yn creu cwestiwn TCY eu hun, yn defnyddio’r wybodaeth a dysgwyd yn y wers heddiw. Bydden yn gwneud hyn yn unigol. Bydd hyn yn helpu nhw i ymarfer eu sgiliau ysgrifennu a chreadigol
· Ar ôl pum munud, bydd y disgyblion yn darllen eu cwestiynau allan a thrafod os yw’r cwestiynau yma’n ddilys ac yn gwneud synnwyr yn eu cyd-destunau. Bydd y trafodaethau yn galluogi’r disgyblion i ymarfer eu sgiliau llafar Cymraeg
	· Llyfrau’r disgyblion

Cynllun Gwers – Cam 1
Gwerthuso’r Profiad Dysgu (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser)
	Disgyblion yn creu nodiadau yn eu lyfrau er mwyn dod nôl i adolygu.
Disgyblion yn mwynhau’r gwaith pan maent yn deal fwy ac felly wedi dechrau mwynhau’r gwaith tuag at diwedd y wers.

	Y Camau Nesaf ar gyfer Cynnydd

	Rhaid bod nhw nesaf yn gallu defnyddio’r gwybodaeth yma i ceisio problemau galetach megis cwestiynau TGAU.




	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Yn ystod y wers yma, teimlaf fy mod i wedi gallu ymateb i bopeth sy’n cael ei glywed. Teimlais yn hyderus yn ystod y wers gan fy mod i’n gyfarwydd â’r bobl oedd yn yr ystafell ac roeddwn i wedi adnabod cyfleoedd i gefnogi a datblygu siarad a gwrando disgyblion trwy drafod ac addysgu diffiniadau termau newydd iddyn nhw. Wnes I ymateb i syniadau gwahanol ddisgyblion a cheisio addasu unrhyw iaith defnyddion nhw yn ôl cyd-destun cwestiynau TCY TGAU Mathemateg a Rhifedd.
Teimlaf fod topig y wers yma yn eithaf cymhleth i flwyddyn 10, gan eu bod nhw ddim yn arfer â gwneud mathemateg a llythrennedd gyda’i gilydd. Credaf fy mod i wedi siarad yn hyderus am y topig yma gyda’r disgyblion ac yn defnyddio ac addysgu geirfa a therminoleg gywir. Gwnes I arwain trafodaeth am ystyr y termau TCY a oedd wedi helpu dysgu a gwybodaeth y disgyblion. Dangosais ddefnydd o iaith cyfoeth a geirfa eang gydag ystod o briod-ddulliau. Teimlaf fy mod i’n cyflwyno’r pwnc yma’n eglur gan ddefnyddio iaith ffurfiol a thôn llais amrywiol.
Er mwyn cynllunio’r wers yma, wnes i edrych trwy cyn-bapurau er mwyn crynhoi’r eirfa oedd yn ymddangos yn aml, felly dangosais sgiliau crynhoi gwybodaeth o ffynonellau ysgrifenedig yn effeithiol a’i chyflwyno’n hyderus. Roedd fy narllen yn y wers yma’n hyderus ac yn glir heb wneud camgymeriadau. Defnyddiais bob adnodd gwnes i baratoi ar gyfer y wers yma ac felly roedd fy nghynllunio gartref yn effeithiol wrth lywio’r wers.
Credaf fy mod i wedi ysgrifennu’n estynedig a’n safonol ym mhob adran o fy nghynllun gwers, trwy ddefnyddio paragraffau llawn a phwyntiau bwled. Hefyd, dangosaf allu o ysgrifennu darn estynedig arall yn ystod y darn adfyfyrio yma sydd yn ffurfiol ar gyfer y darllenydd.
Teimlaf fy mod i’n deall nifer o strategaethau addysgu a dysgu ac yn gwneud defnydd ohonyn nhw yn y dosbarth. Er enghraifft, defnyddiais addysgu uniongyrchol, addysgu wedi’i arwain gan ddisgyblion, gemau, cwisiau a phrofion. Er hyn, galla’i ymchwilio mwy o ddulliau addysgu fel bod disgyblion yn cael mwy o ddewis am sut i ddysgu ac er mwyn datblygu fy natblygiad proffesiynol. Yn y wers yma, defnyddiais addysgu uniongyrchol trwy amlygu diffiniadau termau TCY I’r disgyblion. Defnyddiais addysgu grŵp wrth i ddisgyblion trafod ystyr y termau a chreu brawddegau yn defnyddio’r termau yma. Mae’r cyfuniad o ddulliau yma yn galluogi dysgu’r disgyblion i ddatblygu cymaint ac mae’n gallu. Yn fy nghynllun gwers ar gyfer y wers yma, mae yna eglurhad o’r gwahaniaethu sy’n cael ei defnyddio yn y wers, sef gwahaniaethu wrth ganlyniad. Felly, gosodais yr un dasg i bawb, sef gofyn am enghreifftiau o frawddegau yn defnyddio termau TCY. Gan fod hi’n dasg llythrennedd, roeddwn i wedi disgwyl atebion o wahanol lefelau oddi wrth ddisgyblion efo galluoedd gwahanol.

	Meysydd ar gyfer fy Natblygiad.
Targedau Personol ar gyfer Cynnydd

